༈༙ ལྷོ་བྲག་རྫོང༌། སྒྲུབ་པ་ཆེན་པོ་བཀའ་བརྒྱད་ལས་ཡང་དག་ཐུགས་ཀྱི་གནས་མཆོག་ལྷོ་བྲག་མཁར་ཆུ་གསང་བའི་དབང་
ཕྱག་ཏུ་སློབ་དཔོན་ཆེན་པོ་ནམ་མཁའི་སྙིང་པོས་ཡང་དག་ཐུགས་ཀྱི་དངོས་གྲུབ་བརྙེས་ཏེ་བྱིན་གྱིས་བརླབས་པར་མཛད་ཀྱང༌། བསྟན་པ་ལ་ཉམས་རྒུད་བྱུང་བའི་
རྐྱེན་གྱིས་གནས་ཉམས་སོང་བ་ཕྱིས་སུ་རབ་བྱུང་༡༧པའི་མེ་ཁྱིའི་ལོར་གྲུབ་དབང་བླ་མ་ནས་གནས་ཉམས་གསོ་བར་མཛད། གནས་ངོས་རྣམས་སུ་སྔོན་ནས་གུ་
རུའི་ཕྱག་མཛུབ་དང་ཕྱག་འཁར་གྱི་རྗེས་མ་ཅྀག་གི་ཞབས་རྗེས་སོགས་ཡོད། ཤར་རིར་སྒྲོལ་མ་ཉེར་གཅིག་རང་བྱོན། གཡུ་སྒྲོན་མའི་བླ་མཚོ། ཞིང་སྐྱོང་གི་བླ་
མཚོ༑ དགེ་བསྙེན་སྨྱོ་ཁའི་བླ་མཚོ། ལྷོ་ངོས་སུ་རྒྱལ་བ་རིགས་ལྔ་རང་བྱོན། དོན་ཡོད་གྲུབ་པའི་སྐུ་སྐེད་ཀྱི་ཐད་དུ་རྒྱལ་བ་རྒོད་ཚང་པའི་ཕུག །ལྷོ་ནུབ་ཏུ་འགྲོ་བ་
290

འདྲེན་པའི་ཆུ་རྒྱུན། ཙཱ་རིའི་རླུང་སྒོ་དང་བདེ་མཆོག་རང་བྱོན། ནུབ་ངོས་སུ་ནམ་མཁའི་སྙིང་པོར་གུ་རུས་ལུང་བསྟན་པའི་དཔལ་གྱི་ཕུག་རིང༌།
མཚོ་རྒྱལ་གྱི་གསང་ཕུག་གྲུབ་ཐོབ་མེ་ལོང་རྡོ་རྗེའི་གདན་ས་སོགས་ངོ་མཚར་བ་མང་པོ་ཡོད།། །།